ยืนยง โอภากุล

ยืนยง โอภากุล (เกิด 9 พฤศจิกายน พ.ศ. 2497)  เป็นนักดนตรี นักเคลื่อนไหว และผู้ประกอบการชาวไทย เขาเป็นที่รู้จักอย่างกว้างขวางในฐานะผู้ก่อตั้ง นักร้องนำ และมือกีตาร์ของวงคาราบาว  อีกทั้งยังดำรงตำแหน่งกรรมการและรองกรรมการผู้จัดการอาวุโส บริษัท คาราบาวกรุ๊ป จำกัด (มหาชน) เขาได้รับการยกย่องเป็นศิลปินแห่งชาติ สาขาศิลปะการแสดง (นักร้อง-นักประพันธ์เพลงไทยสากล) ประจำปี พ.ศ. 2556

 ประวัติ 
 ชีวิตช่วงแรก 
แอ๊ด คาราบาว  เกิดวันที่ 9 พฤศจิกายน พ.ศ. 2497 ที่อำเภอเดิมบางนางบวช จังหวัดสุพรรณบุรี เป็นบุตรชายฝาแฝดคนสุดท้องของ นายมนัส โอภากุล (แซ่โอ๊ว) และ นางจงจินต์ แซ่อึ๊ง (ปัจจุบันบิดาและมารดาเสียชีวิตแล้ว) มีจิตใจรักเสียงเพลงและดนตรีมาตั้งแต่เด็ก ๆ จากการที่เป็นชาวสุพรรณบุรีโดยกำเนิด จึงได้ซึมซ่าบการละเล่นพื้นบ้านของภาคกลาง เช่น ลำตัด, เพลงฉ่อย, เพลงอีแซว รวมถึงรำวง และเพลงลูกทุ่ง จากการที่พ่อ คือ นายมนัส เป็นหัวหน้าวงดนตรีประจำจังหวัดสุพรรณบุรี ชื่อวงดนตรี "ชสพ." เมื่อปี พ.ศ. 2480 ต่อมาเมื่อเข้าสู่วัยรุ่นได้รับอิทธิพลจากดนตรีแนวตะวันตกจึงหันมาเล่นเครื่องดนตรีตะวันตกต่าง ๆ เช่น กีตาร์ ซึ่งเหล่านี้ได้เป็นอิทธิพลในการเป็นนักดนตรีในเวลาต่อมาบทสัมภาษณ์จาก คอนเสิร์ต เมด อิน ไทยแลนด์ ภาค 2546 สังคายนา ที่อิมแพ็ค อารีน่า เมืองทองธานี โดย สรยุทธ์ ทัศนะจินดา: ศุกร์ที่ 14 พฤษภาคม 2547 

แอ๊ดเริ่มเข้ารับการศึกษาชั้นประถมที่โรงเรียนวัดสุวรรณภูมิ และสำเร็จการศึกษาชั้นมัธยมจากโรงเรียนกรรณสูตศึกษาลัย  และเดินทางเข้าสู่กรุงเทพมหานครเพื่อศึกษาต่อเหมือนเด็กต่างจังหวัดทั่วไป โดยขอติดมากับรถขนส่งไปรษณีย์ เข้าเรียนต่อใน สถาบันเทคโนโลยีราชมงคล วิทยาเขตอุเทนถวาย (โรงเรียนช่างก่อสร้างอุเทนถวาย) และต่อในระดับปริญญาตรี สาขาสถาปัตยกรรมศาสตร์ ที่สถาบันเทคโนโลยีมาปัว ประเทศฟิลิปปินส์ เป็นเวลา 1 ปี (ในปี พ.ศ. 2556 ได้รับปริญญาดุษฎีบัณฑิตกิตติมศักดิ์ สาขาดนตรีไทยสมัยนิยม จากมหาวิทยาลัยรามคำแหง)

ที่ประเทศฟิลิปปินส์ แอ๊ดได้พบกับเพื่อนคนไทยที่ไปเรียนหนังสือที่นั้น คือไข่ - สานิตย์ ลิ่มศิลา และเขียว - กีรติ พรหมสาขา ณ สกลนคร ซึ่งยืนยงได้มีโอกาสฟังเพลงของ เลด เซพเพลิน, จอห์น เดนเวอร์, ดิ อีเกิ้ลส์ และปีเตอร์ แฟลมตัน จากแผ่นเสียงที่ไข่ - สานิตย์ ลิ่มศิลา สะสมไว้เป็นจำนวนมาก ซึ่งต่อมา ทั้ง 3 จึงร่วมกันตั้งวงดนตรีขึ้นมา โดยใช้ชื่อว่า คาราบาว เพื่อใช้ในการแสดงบนเวทีในงานของสถาบัน โดยเล่นดนตรีแนวโฟล์ค พายุภา อาหล่ามกุล

เมื่อแอ๊ด คาราบาว สำเร็จการศึกษาและกลับมาเมืองไทย ได้ทำงานประจำเป็นสถาปนิกในสำนักงานเอกชนแห่งหนึ่ง และมีงานส่วนตัวคือรับออกแบบบ้านและโรงงาน ต่อมาเมื่อไข่และเขียวกลับมาจากประเทศฟิลิปปินส์ ทั้ง 3 ได้เล่นดนตรีร่วมกันอีกครั้งโดยเล่นในห้องอาหารที่โรงแรมวินเซอร์ ซอยสุขุมวิท 20 และต่อมาย้ายไปเล่นที่โรงแรมแมนดาลิน สามย่าน โดยขึ้นเล่นในวันศุกร์และเสาร์ แต่ทางวงถูกไล่ออกเพราะขาดงานหลายวันโดยไม่บอกกล่าว 

เมื่อวงถูกไล่ออก ไข่จึงได้ขอลาออกจากวงและแยกตัวออกไปทำงานรับเหมาก่อสร้างอยู่ทางภาคใต้ แอ๊ดและเขียวยังคงเล่นดนตรีต่อไป โดยเล่นร่วมกับโฮป แฟมิลี่ ต่อมาปี พ.ศ. 2523 แอ๊ด คาราบาว ได้ทำงานเป็นสถาปนิก ประจำสำนักงานบริหารโครงการ ของการเคหะแห่งชาติ  ส่วนเขียวทำงานเป็นวิศวกร ประเมินราคาเครื่องจักรโรงงานอยู่กับบริษัทของประเทศฟิลิปปินส์ที่มาเปิดสาขาในประเทศไทย และทั้งคู่จะเล่นดนตรีในตอนกลางคืน โดยเล่นประจำที่ดิกเก็นผับ ในโรงแรมแอมบาสเดอร์ สุขุมวิท

 มีชื่อเสียง 
จุดเปลี่ยนของชีวิต แอ๊ด คาราบาว อยู่ที่การรับหน้าที่เป็นโปรดิวเซอร์อัลบั้มชุดแรกให้กับวงแฮมเมอร์ ในปี พ.ศ. 2522 ในชุด บินหลา โดยแอ๊ด คาราบาว ยังเป็นผู้ออกแบบปกอัลบั้มด้วย โดยอัลบั้มชุดนี้ทำให้แฮมเมอร์เป็นที่รู้จักในวงการเพลง และปี พ.ศ. 2523 แอ๊ดยังได้แต่งเพลง ถึกควายทุย ให้แฮมเมอร์บันทึกเสียงในอัลบั้ม  ปักษ์ใต้บ้านเรา ซึ่งอัลบั้มชุดดังกล่าวทำให้แฮมเมอร์โด่งดังอย่างมาก และได้ร่วมแต่งเพลงประกอบภาพยนตร์ของพนม นพพร ในเรื่องหมามุ่ย ในปี พ.ศ. 2524

หลังจากนั้นตัวของ แอ๊ด คาราบาว ก็มีความคิดที่ว่าหากจะออกอัลบั้มเป็นของตัวเอง คงจะประสบความสำเร็จเช่นเดียวกัน จึงร่วมกับเขียว ออกอัลบั้มชุดแรกของวง คาราบาว ในชื่อชุด  ขี้เมา ในปี พ.ศ. 2524 สังกัดพีค็อก สเตอริโอ ซึ่งไม่ประสบความสำเร็จมากนัก ปีถัดมา คาราบาว ได้สมาชิกใหม่เพิ่มอีก 1 คน คือเล็ก - ปรีชา ชนะภัย มือกีตาร์จากวง เพรสซิเดนท์ (เล็กเป็นเพื่อนเก่าของแอ๊ดตั้งแต่สมัยเรียนอยู่ช่างก่อสร้างอุเทนถวายด้วยกัน) มาร่วมงานในชุดที่ 2 คือชุด แป๊ะขายขวด ชุดที่ 3 ชุด "วณิพก" ในระหว่างนั้นวงคาราบาวในยุคแรกก็ได้ออกทัวร์เล่นคอนเสิร์ตตามโรงภาพยนตร์ต่าง ๆ ทั่วประเทศ แต่ไม่ได้รับความสนใจเท่าไร บางครั้งมีคนดูไม่ถึง 10 คนก็มี 

คาราบาว มาประสบความสำเร็จถึงขีดสุดในอัลบั้มชุดที่ 5 ของวง คือชุด เมด อิน ไทยแลนด์ ที่วางจำหน่ายในปลายปี พ.ศ. 2527 ซึ่งมียอดจำหน่ายสูงถึง 1,000,000 ตลับ/ก๊อปปี้ ซึ่งเป็นสถิติที่สูงที่สุดในประเทศไทย และนับตั้งแต่นั้น ชื่อของ ยืนยง โอภากุล หรือ แอ๊ด คาราบาว ก็เป็นที่รู้จักกันดีของคนไทย และออกผลงานเพลงร่วมกับวงคาราบาวมาอย่างต่อเนื่อง รวมถึงได้แสดงคอนเสิร์ตที่สหรัฐอเมริกาอีกด้วย

โดย ยืนยง โอภากุล หรือ แอ๊ด คาราบาว ทำหน้าที่เป็นหัวหน้าวงและเป็นผู้เขียนเนื้อร้องและทำนองเป็นส่วนใหญ่  ซึ่งมีออกมามากมายทั้งอัลบั้มในนามของวงคาราบาวและอัลบั้มเดี่ยวของตนเอง จนถึงวันนี้ไม่ต่ำกว่า 900 เพลง

 บทบาททางสังคม 
แอ๊ด คาราบาว ไม่จำกัดตัวเองแต่ในบทบาทของศิลปินเพลงเท่านั้น แต่ยังเป็นพิธีกรรายการโทรทัศน์และมีผลงานเขียนหนังสือและแสดงละคร ภาพยนตร์ต่าง ๆ ด้วย อาทิ เช่น เรื่องพรางชมพู กะเทยประจัญบาน (พ.ศ. 2545) ละครเรื่อง เขี้ยวเสือไฟ ทางช่อง 9 (พ.ศ. 2544) ลูกผู้ชายหัวใจเพชร ทางช่อง 7 (พ.ศ. 2546) เป็นต้น รวมถึงการทำงานภาคสังคมและมูลนิธิต่าง ๆ และยังได้แต่งเพลงประกอบโฆษณาหรือโครงการต่าง ๆ ของหน่วยงานภาครัฐในแต่ละโอกาสด้วย

อย่างไรก็ตาม แอ๊ด คาราบาว เป็นนักร้อง นักแต่งเพลงที่มีความสามารถแต่งเพลงสอดคล้องกับเหตุการณ์สำคัญต่าง ๆ ของบ้านเมืองมาอย่างต่อเนื่องและสม่ำเสมอ เช่น "มะโหนก (ถึกควายทุย ภาค ๖)" จากกบฏทหารนอกราชการ ในวันที่ 9 กันยายน พ.ศ. 2528, "ราชดำเนิน", "ใครฆ่าประชาชน", "ล้างบาง", "กระบี่มื้อเดียว", "ทะเลใจ" จากเหตุพฤษภาทมิฬ พ.ศ. 2535ร่วมกันสู้ เหตุการณ์พฤษภาทมิฬ 2535, "ขวานไทยใจหนึ่งเดียว" จากสถานการณ์ความไม่สงบในชายแดนภาคใต้ของประเทศไทย ในปี พ.ศ. 2547, "ซับน้ำตาอันดามัน" จากเหตุแผ่นดินไหวและคลื่นสึนามิในมหาสมุทรอินเดีย พ.ศ. 2547, "เว้นวรรค" จากเหตุการณ์การขับไล่ทักษิณ ชินวัตร พ.ศ. 2549, "ทหารพระราชา" จากเหตุรัฐประหารในประเทศไทย ในวันที่ 19 กันยายน พ.ศ. 2549[แอ๊ด คาราบาว <เพลงการปฏิวัติ รัฐประหาร เมื่อวันที่ 19/09/49>] พลังจิต, "ทรงพระเจริญ" เนื่องในโอกาสพระราชพิธีมหามงคลเฉลิมพระชนมพรรษา 80 พรรษา ของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในวันที่ 5 ธันวาคม พ.ศ. 2550, "ลดธงครึ่งเสา" จากเหตุการณ์สลายการชุมนุมหน้าอาคารรัฐสภา ในวันที่ 7 ตุลาคม พ.ศ. 2551, "ผู้ปิดทองหลังพระ" เนื่องในโอกาสพระราชพิธีมหามงคลเฉลิมพระชนมพรรษา 7 รอบ ของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในวันที่ 5 ธันวาคม พ.ศ. 2554เลขาฯพระราชวังเผยในหลวงทรงชม "แอ๊ด คาราบาว" เก่งมากนำ "พระนาม" มาร้อยเป็นเพลง "ผู้ปิดทองหลังพระ" ประชาชาติธุรกิจ, "น้ำใจไทย" จากเหตุอุทกภัยในประเทศไทย พ.ศ. 2554น้ำใจไทย บทเพลงโดย แอ๊ด คาราบาว (มอบเป็นกำลังใจผู้ที่ได้รับความเดือดร้อนอย่างแสนสาหัญจากมหาวิกฤตอุทกภัย 2554) จาก softbizplus, นาวารัฐบุรุษ จากเหตุรัฐประหารในประเทศไทย ในวันที่ 22 พฤษภาคม พ.ศ. 2557แอ๊ด คาราบาว ปล่อยเพลงใหม่ นาวารัฐบุรุษ ขอพี่ตู่ทำเพื่อชาติ. ไทยรัฐออนไลน์. 27 พฤษภาคม 2557. สืบค้นเมื่อ 29 พฤษภาคม 2557, "เทพเจ้าด่านขุนทด" จากการมรณภาพของพระเทพวิทยาคม (คูณ ปริสุทฺโธ) ในวันที่ 16 พฤษภาคม พ.ศ. 2558, "พ่อภูมิพล" จากเหตุการณ์การสวรรคตของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในวันที่ 13 ตุลาคม พ.ศ. 2559 เป็นต้น

ในปี พ.ศ. 2556 แอ๊ด คาราบาว ได้รับยกย่องให้เป็น ศิลปินแห่งชาติ สาขาศิลปะการแสดง (นักร้อง-นักประพันธ์เพลงไทยสากล) ประจำปี พ.ศ. 2556 

 ธุรกิจ 
ยืนยง โอภากุล ร่วมทุนกับ นายเสถียร เศรษฐสิทธิ์ และนางสาวณัฐชไม ถนอมบูรณ์เจริญ จัดตั้งบริษัท คาราบาวกรุ๊ป จำกัด เมื่อปี พ.ศ. 2544 เพื่อดำเนินธุรกิจผลิต ทำการตลาดและจำหน่ายเครื่องดื่มบำรุงกำลัง จากนั้นนำบริษัทฯ เข้าจดทะเบียนในตลาดหลักทรัพย์เมื่อวันที่ 21 พฤศจิกายน 2557 จากข้อมูล ณ วันที่ 7 เมษายน 2560 ถือหุ้นในบริษัทมากเป็นลำดับที่ 3 ด้วยจำนวน 70,480,000 หุ้น หรือคิดเป็นร้อยละ 7.05“แอ๊ด คาราบาว” ขึ้นปก Forbes นักร้องที่ “ร่ำรวย” ที่สุดของไทย นิตยสาร ฟอบส์ ฉบับภาษาไทย ระบุว่า "เป็นนักดนตรีที่ร่ำรวยสุดในประเทศไทย" (The Richest Musician)ฟอร์บส์ไทยยก 'แอ๊ด คาราบาว' มหาเศรษฐี รวยแบบหมื่นล้าน

 ชีวิตส่วนตัว 
ชีวิตส่วนตัว แอ๊ด คาราบาว มีชื่อเป็นภาษาจีนกลางว่า "หูฉุนฉาง" (胡存長) แปลว่า "คนแซ่หูผู้มีฐานะมั่นคงชีวิตยืนยง"  ชอบเลี้ยงไก่ชนซึ่งเป็นสัตว์เลี้ยงที่ชื่นชอบมาตั้งแต่เด็ก ๆ และมีฟาร์มไก่ชนเป็นของตัวเอง รวมถึงยังดำรงตำแหน่งนายกสมาคมส่งเสริมอาชีพไก่ชนไทย นอกจากคาราบาวแดงแล้ว ยังมีกิจการทางดนตรีอีก คือ มีห้องอัดเสียงที่บ้านของตัวเอง ชื่อ เซ็นเตอร์สเตจ สตูดิโอ (มองโกล สตูดิโอ) ซึ่งเป็นสตูดิโอระดับชั้นแนวหน้าแห่งหนึ่งของเมืองไทย และมีบริษัทเพลงชื่อ มองโกล เรคคอร์ดส   นอกจากนั้น แอ๊ด คาราบาว  ยังชอบเล่นปืน เคยฝึกยิงปืน IPSC  และสะสมปืนอยู่จำนวนหนึ่ง

อุปสมบทเมื่อปี 2528 ที่วัดสุวรรณภูมิวัดที่ โยมแม่ทำบุญประจำ เนื่องจาก ตอนที่บวช กุฏิไม่เพียงพอให้จำวัด พระแอ๊ด จึงต้องจำวัดในโบสถ์ ถือเป็นพระรูปเดียวของวัดสุววรภูมิ ที่ได้จำวัดในโบสถ์ เมื่อบวชได้ 10 วัน ก็ลาสิกขา จึงออกเทปชุด เมดอินไทยแลนด์ อันโด่งดัง

ในกลางปี พ.ศ. 2556 ในภาพยนตร์เรื่อง ยังบาว อันเป็นภาพยนตร์ชีวประวัติของวงคาราบาว ผู้ที่รับบทเป็นแอ๊ด คือ ธนา เอี่ยมนิยม จากเดิมที่วางตัวไว้ คือ อาทิวราห์ คงมาลัย หรือ ตูน บอดี้สแลม ที่คิวคอนเสิร์ตไม่ตรงกับเวลาถ่ายทำ

 ครอบครัว 
สมรสกับ นางลินจง โอภากุล (นามสกุลเดิม ปลื้มตระกูลชัย)หญิงชาวบุรีรัมย์ มีบุตร-ธิดา ด้วยกัน 3 คน เป็นหญิง 2 คน คือ ณิชา โอภากุล และ นัชชา โอภากุล และชาย 1 คน คือ ร้อยตำรวจเอก (ร.ต.อ.) วรมัน โอภากุล ผู้กองโซโร รอง.สว.สโมสรตำรวจ วิภาวดี    

มีพี่ชายฝาแฝดอีก 1 คน เป็นศิลปินเพลงเพื่อชีวิตเหมือนกัน คือ อี๊ด - ยิ่งยง โอภากุล และเคยออกอัลบั้มร่วมกัน 1 อัลบั้ม คือ อัลบั้ม พฤษภา ในปี พ.ศ. 2535 หลังเหตุการณ์พฤษภาทมิฬ

 ผลงาน 

 คาราบาว 

 ขี้เมา (พ.ศ. 2524)
 แป๊ะขายขวด (พ.ศ. 2525)
 วณิพก (พ.ศ. 2526)
 ท.ทหารอดทน (พ.ศ. 2526)
 เมด อิน ไทยแลนด์ (พ.ศ. 2527)
 อเมริโกย (พ.ศ. 2528)
 ประชาธิปไตย (พ.ศ. 2529)
 เวลคัม ทู ไทยแลนด์ (พ.ศ. 2530)
 ทับหลัง (พ.ศ. 2531)
 ห้ามจอดควาย (พ.ศ. 2533)
 วิชาแพะ (พ.ศ. 2534)
 สัจจะ ๑๐ ประการ (พ.ศ. 2535)
 ช้างไห้ (พ.ศ. 2536)
 รุ่นคนสร้างชาติ (พ.ศ. 2537)
 แจกกล้วย (พ.ศ. 2538)
 หากหัวใจยังรักควาย (พ.ศ. 2538)
 เส้นทางสายปลาแดก (พ.ศ. 2540)
 เช' ยังไม่ตาย (พ.ศ. 2540)
 อเมริกันอันธพาล (พ.ศ. 2541)
 พออยู่พอกิน (พ.ศ. 2541)
 เซียมหล่อตือ หมูสยาม (พ.ศ. 2543)
 สาวเบียร์ช้าง (พ.ศ. 2544)
 นักสู้ผู้ยิ่งใหญ่ (พ.ศ. 2545)
 สามัคคีประเทศไทย (พ.ศ. 2548)
 ลูกลุงขี้เมา (พ.ศ. 2550)
 โฮะ (พ.ศ. 2552)
 กำลังใจคาราบาว 30 ปี (พ.ศ. 2554)
 สวัสดีประเทศไทย (พ.ศ. 2556)
 40 ปี ฅนคาราบาว (พ.ศ. 2565)

 อัลบั้มเดี่ยว 
ชื่ออัลบั้ม  ปีที่วางจำหน่าย  ค่ายเพลง  รายชื่อเพลงกัมพูชาพฤษภาคม พ.ศ. 2527อามีโก้ทำมือสิงหาคม พ.ศ. 2532อามีโก้ , แว่วหวานก้นบึ้งกุมภาพันธ์ พ.ศ. 2533แว่วหวานโนพลอมแพลมตุลาคม พ.ศ. 2533ดี - เดย์ เอ็นเทอร์เทนเมนท์World Folk Zenมิถุนายน พ.ศ. 2534พฤษภา (ร่วมกับ ยิ่งยง โอภากุล)กรกฏาคม พ.ศ. 2535รอยคำรณมีนาคม พ.ศ. 2537วอร์นเนอร์ มิวสิค ไทยแลนด์ข้าวสีทองตุลาคม พ.ศ. 2539กระบือ แอนด์ โคเดอะแมนซิตี้ไลอ้อนมกราคม พ.ศ. 2540สุรชัยกึ่งศตวรรษพฤษภาคม พ.ศ. 2541ใต้ดินพฤษภาคม พ.ศ. 2542เหลืองหางขาวพฤษภาคม พ.ศ. 2543คนไทยหรือเปล่ามีนาคม พ.ศ. 2544ไม่ต้องร้องไห้มิถุนายน พ.ศ. 2545มองโกล เอ็มดีเทปโอท็อปพฤษภาคม พ.ศ. 2547วอร์นเนอร์ มิวสิค ไทยแลนด์ซึม เศร้า เหงา แฮงค์ตุลาคม พ.ศ. 2548แมงฟอร์ซวันธันวาคม พ.ศ. 2548ตะวันตกดินมีนาคม พ.ศ. 2549รัฐฉานตำนานที่โลกลืมเมษายน พ.ศ. 2549ทุ่งฝันตะวันรอนตุลาคม พ.ศ. 2549ยืนยงตั้งวงเล่าธันวาคม พ.ศ. 2549อาร์เอสคนกับเม้าท์ตุลาคม พ.ศ. 2551วอร์นเนอร์ มิวสิค ไทยแลนด์เดินต่อไปกันยายน พ.ศ. 2552กันชนหมา กุมภาพันธ์ พ.ศ. 2555วันวานไม่มีเขา...วันนี้ไม่มีเราตุลาคม พ.ศ. 2555เห็นมั้ยบัวลอยสิงหาคม พ.ศ. 2557รักสายัณห์น้อยๆ แต่รักนานๆมีนาคม พ.ศ. 2561เทวดาเพลงพฤษภาคม พ.ศ. 2561Taking Less and Giving Moreพฤศจิกายน พ.ศ. 2563UFO มีนาคม พ.ศ. 2567กูฟังคาราบาวตุลาคม พ.ศ. 2568

 อัลบั้มบูทเลก
ชื่ออัลบั้ม  ปีที่วางจำหน่าย  ค่ายเพลง  รายชื่อเพลงUFO กลับมารู้สึกตัว เมษายน พ.ศ. 2566วอร์นเนอร์ มิวสิค ไทยแลนด์ฅน กันยายน พ.ศ. 2566ไอ้ตูดหมึก ตุลาคม พ.ศ. 2566

 อัลบั้มพิเศษ
ชื่ออัลบั้ม  ปีที่วางจำหน่าย  ค่ายเพลง  รายชื่อเพลงคนมันส์ มิถุนายน พ.ศ. 2541 กระบือ แอนด์ โคผู้ชนะสิบทิศ บุเรงนองลั่นกลองรบ กันยายน พ.ศ. 2549มองโกล เอ็มดีเทปแอ๊ด'บาว ซาวด์แทร็ค Vol.1 มีนาคม พ.ศ. 2553วอร์นเนอร์ มิวสิค ไทยแลนด์ระฆังชีวิต 60 ปี ยัง ยืนยง ตุลาคม พ.ศ. 2557พ่อภูมิพล สิงหาคม พ.ศ. 2560

 อัลบั้มร่วมกับศิลปินคนอื่น 

 Big Hits 1 (พ.ศ. 2535)
 BIG​ HITS​ 2 (พ.ศ. 2535)
 หมายเหตุประเทศไทย (พ.ศ. 2536)
 หาเงินสร้างบ้าน (พ.ศ. 2537)
 น้ำใจพี่น้องผองเพื่อน ประเสริฐ จันดำ (พ.ศ. 2538)
 บันทึกแผ่นดินฯ ศิลปินแห่งชาติ ป.ชื่นประโยชน์ (พ.ศ. 2539)
 เสรีภาพ (ตุลาคม พ.ศ. 2541) - จัดทำขึ้นเพื่อสมทบทุนสร้างอนุสรณ์สถาน14 ตุลาคม
 รวมฮิตหัวกะทิ ชุด 1 (กันยายน พ.ศ. 2548)
 รวมฮิตหัวกะทิ ชุด 2 (กันยายน พ.ศ. 2549)
 ทศวรรษ พฤษภาประชาธรรม (พ.ศ. 2550)
 หัวใจติดดิน (สิงหาคม พ.ศ. 2550)
 Love in Motion (กันยายน พ.ศ. 2551)
 หัวใจติดดิน X 2 (มิถุนายน พ.ศ. 2552)
 เรื่องเล่า นี่แหละทางรอด โดย สัญญลักษณ์ เทียมถนอน (พ.ศ. 2553) - จัดทำโดย บริษัท ปตท. จำกัด
 รวมฮิตเพื่อชีวิต (พ.ศ. 2553)
 บิ๊กโจ๊ะ 2 ฮ่าฮ่าฮ่า (มีนาคม พ.ศ. 2555)
 รำลึก 15 สีบสาน 20 ปี วีรชนพฤษภา 35 (พฤษภาคม พ.ศ. 2555) - จัดทำขึ้นเพื่อคารวะวีรชนพฤษภา 35
 ติดดิน ฮิตระเบิด (กันยายน พ.ศ. 2555)
 บิ๊กฮิตติดมันส์ (พฤศจิกายน พ.ศ. 2555)
 ดังลั่นสนั่นไทย (พฤศจิกายน พ.ศ. 2555)
 อกหักยับเยิน (มกราคม พ.ศ. 2556)
 ติดดิน 2 สไตล์ (มกราคม พ.ศ. 2556)
 ราชันย์ 3 ช่า มหาโจ๊ะ (พ.ศ. 2556)
 3 ช่า โป๊ง โป๊ง ชึ่ง (มีนาคม พ.ศ. 2556)
 ดังลั่นสนั่นประเทศ (มีนาคม พ.ศ. 2556)
 ติดดิน 2 สไตล์ ยก 2 (มีนาคม พ.ศ. 2556)
 มหกรรม 3 ช่า มาราธอน (เมษายน พ.ศ. 2556)
 Big 4 เพื่อรัก เพื่อชีวิต (เมษายน พ.ศ. 2556)
 เพลงรัก ดีกรีแรง (เมษายน พ.ศ. 2556)
 เพื่อชีวิตฮิต 2 สไตล์ (มิถุนายน พ.ศ. 2556)
 ต้มยำ อกหัก (มิถุนายน พ.ศ. 2556)
 เพื่อรัก เพื่อชีวิต 2 (กรกฎาคม พ.ศ. 2556)
 รวมมิตรฮิตเปรี้ยง (สิงหาคม พ.ศ. 2556)
 แซ่บเว่อร์ (สิงหาคม พ.ศ. 2556)
 SAD หัวใจ (สิงหาคม พ.ศ. 2556)
 ติดดินกินใจ 2 (สิงหาคม พ.ศ. 2556)
 ติดดินรสเด็ด (กันยายน พ.ศ. 2556)
 ผับเพื่อชีวิต ฮิตอย่างแรง (กันยายน พ.ศ. 2556)
 เพลง Rock เพลงชีวิต (พ.ศ. 2556)
 50 เพลงดัง หนัง-ละคร ชุด 3 (พฤศจิกายน พ.ศ. 2556)
 ซูเปอร์ 3 ช่า ปะทะ ซูเปอร์รีมิกซ์ (พฤศจิกายน พ.ศ. 2556)
 ติดดิน In Love (ธันวาคม พ.ศ. 2556)
 พลพรรครักติดดิน (มกราคม พ.ศ. 2557)
 หญิงรักจริง ชายรักโจ๊ะ (มีนาคม พ.ศ. 2557)
 All of Love ปาน & Friends (เมษายน พ.ศ. 2557)
 บิ๊กฮิต มันส์ 3 แซบ (พฤษภาคม พ.ศ. 2557)
 3 Cha World ครับ! (กรกฎาคม พ.ศ. 2557)
 ตำนานรักเพื่อชีวิต (กรกฎาคม พ.ศ. 2557)
 ตำนานโจ๊ะเพื่อชีวิต (พฤศจิกายน พ.ศ. 2557)
 บิ๊กฮิตติดดิน ที่สุดในสามโลก (พฤศจิกายน พ.ศ. 2557)
 สวนทางเพื่อชีวิต (กรกฎาคม พ.ศ. 2559)
 เพื่อรัก เพื่อชีวิต ชุด 2 (20 มิถุนายน พ.ศ. 2560)
 Rock Thai ใจติดดิน 2 (14 สิงหาคม พ.ศ. 2560)
 ตะวันแดง สาดแสงจันทร์ (5 กันยายน พ.ศ. 2560)
 ร็อกติดดิน ฮิตติดผับ (10 ตุลาคม พ.ศ. 2560)
 พี่น้องร้องเพลงร็อก (26 ธันวาคม พ.ศ. 2560)
 บันทึกเพลงดี 30 ปี สีสันอะวอร์ด (26 ธันวาคม พ.ศ. 2560)
 ดีกรีฮิตเต็มพิกัด (ตุลาคม พ.ศ. 2561)
 ฮิตทุกฮุก โดนทุกเพลง (18 ธันวาคม พ.ศ. 2561)
 ชายคาพักใจ (กุมภาพันธ์ พ.ศ. 2562)
 รวมฮิต แสงจันทร์ ตะวันแดง ชุด 2 (19 มกราคม พ.ศ. 2564)
 The 80 Best Cover Song Vol.1 (20 พฤษภาคม พ.ศ. 2564)
 Featuring Hits (21 กรกฏาคม พ.ศ. 2565)
 ฮิตดังตะวันแดง (พ.ศ. 2566)
 The Original Hits ตำนานเพื่อชีวิต (พ.ศ. 2567)

 ผลงานในนามศิลปินรับเชิญ 
 เล่นพิณ / กีตาร์ในอัลบั้ม ห้วยแถลง - พงษ์เทพ กระโดนชำนาญ (พ.ศ. 2526)
 เล่นกีตาร์โซโล่ / อคูสติกกีตาร์โซโล่ในอัลบั้ม คาวบอยเเห่งกรุงสยาม - โคบาล (พ.ศ. 2526)
 แต่งเพลง คนกับหมา - พงษ์เทพ กระโดนชำนาญ อัลบั้ม เดี่ยว (พ.ศ. 2528)
 ร่วมร้องเพลง ไม่เป็นไร , น้ำเอย น้ำใจ , วันนี้ วันดี วันที่เป็นไท - อัสนี-วสันต์ อัลบั้ม บ้าหอบฟาง (พ.ศ. 2529)
 ร่วมแต่งเพลง เสี่ยวรำพึง - อัสนี-วสันต์ อัลบั้ม ผักชีโรยหน้า (พ.ศ. 2530)
 ร่วมแต่งเพลง บังเอิญติดดิน - อัสนี-วสันต์ อัลบั้ม กระดี่ได้น้ำ (พ.ศ. 2531)
 ร่วมร้องเพลง พงพนา / โซโล่กีตาร์ในเพลง หวัง - คาราวาน อัลบั้ม อานนท์ (พ.ศ. 2531)
 เล่นกีตาร์โปร่ง / เพอร์คัสชั่น / ร่วมร้องเพลง หัวทิ่มบก / ประสานเสียงเพลง ของใคร - ยิ่งยง โอภากุล อัลบั้ม ลับลมคมใน (พ.ศ. 2531)
 แต่งเพลง หัวใจสะออน - อัสนี-วสันต์ อัลบั้ม ฟักทอง (พ.ศ. 2532)
 ร่วมโปรดิวเซอร์ / ร่วมร้องเพลง อับดุลเลาะห์ / โซโล่กีตาร์ในเพลง ไส้เดือน , ยับเยิน (ท่อนกลางถึงจบ) / แต่งเพลงและโซโล่กีตาร์ท่อนกลางในเพลง อ้อล้อ - ซูซู อัลบั้ม สู่ความหวังใหม่ (พ.ศ. 2532)
 เล่นอคูสติกกีตาร์เพลง คนไร้ราก - มงคล อุทก อัลบั้ม คนไร้ราก (พ.ศ. 2532)
 แต่งเพลง มยุรา - ซูซู อัลบั้ม ปะการังไปไหน (พ.ศ. 2533)
 แต่งเพลง เกี่ยวก้อย - อัสนี-วสันต์ อัลบั้ม สับปะรด (พ.ศ. 2533)
 แต่งเพลง ไม่เคย - เขียว คาราบาว อัลบั้ม ก่อกวน (พ.ศ. 2533)
 ร่วมร้องเพลง คนไทย - เล็ก คาราบาว อัลบั้ม เรา...คนไทย (พ.ศ. 2534)
 แต่งเพลง คนรักป่า - น้อย ซานตานอย อัลบั้ม SANTA นอย (พ.ศ. 2535)
 ร่วมร้องเพลง อับดุลเลาะห์ / โซโล่กีตาร์ในเพลง ไส้เดือน , ยับเยิน (ท่อนกลางถึงจบ) / แต่งเพลงและโซโล่กีตาร์ท่อนกลางในเพลง อ้อล้อ - ซูซู อัลบั้ม U-TURN (พ.ศ. 2535)
 ร่วมร้องเพลง จากวันนั้น - หงา คาราวาน อัลบั้ม ขอหาดไม้ขาวให้เต่ามะเฟือง (พ.ศ. 2535)
 เล่นกีตาร์ในอัลบั้ม เจ้าดอกทิชชู่ ของ เศก ศักดิ์สิทธิ์ (พ.ศ. 2535)
 ร่วมร้องเพลง ตัวเปล่า - เล็ก คาราบาว อัลบั้ม ภูผาหมอก (พ.ศ. 2535)
 พูดนำในเพลง ก่อนจะสาย - หิน เหล็ก ไฟ อัลบั้ม หิน เหล็ก ไฟ (พ.ศ. 2536)
 เล่นกีตาร์ในเพลง ผีปันน้ำ, ลงตัว - เศก ศักดิ์สิทธิ์ อัลบั้ม แรงงานมาแล้ว (พ.ศ. 2536)
 แต่งเพลง รักเหรอ - เขียว คาราบาว อัลบั้ม หัวใจและเวลา (พ.ศ. 2536)
 ร่วมร้องเพลง ฉันเป็นดอกไม้ - หงา คาราวาน อัลบั้ม รักเมื่อเดือนเมษา (พ.ศ. 2540)
 ร่วมร้องเพลง อย่า (Please Don't) - โจอี้ บอย อัลบั้ม Fun Fun Fun 1,000,000  (พ.ศ. 2540)
 แต่งเพลง ดอกไม้จะกลับมา - มงคล อุทก อัลบั้ม เสี่ยหำน้อย (พ.ศ. 2541)
 แต่งเพลง แผ่นดินแม่ - เอ๋ สันติภาพ อัลบั้ม แผ่นดินแม่ (พ.ศ. 2541)
 ร่วมร้องเพลง สามช่าราษฏร์ - นันทิดา แก้วบัวสาย อัลบั้ม นันทิดามาแล้ว (พ.ศ. 2543)
 ร่วมร้องเพลง คนขายฝัน - ร่วมกับ อัสนี-วสันต์ , เสก โลโซ , ธงไชย แมคอินไตย์ , ใหม่ เจริญปุระ , แอม เสาวลักษณ์ , มาช่า วัฒนพานิช  (พ.ศ. 2545)
 แต่งเพลง นักดาบ - สิบล้อ อัลบั้ม เสียงเพลงสิบล้อ (พ.ศ. 2546)
 ร่วมร้องเพลง ความเชื่อ - บอดี้แสลม อัลบั้ม Believe (พ.ศ. 2548)
 ร่วมร้องเพลง เชียร์ไทย - เจมส์ เรืองศักดิ์ อัลบั้ม แซบ สะตอรี่ (พ.ศ. 2548)
 ร่วมร้องเพลง โลกขาดรัก - เล็ก คาราบาว อัลบั้ม โลกใบนี้ (พ.ศ. 2553)
 ร่วมร้องเพลง สุดขอบฟ้า - ไทยเทเนี่ยม อัลบั้ม Still Resisting  (พ.ศ. 2553)
 แต่งเพลง ช่างมันเถอะเหงา - บอดี้แสลม อัลบั้ม dharmajāti (พ.ศ. 2557)
 ร่วมร้องเพลง UP & DOWN - ของวง CORESONG ร่วมกับ อัสนี โชติกุล เพลงประกอบรายการ CORESONG (พ.ศ. 2558)
 ร่วมร้องเพลง หลานสามช่า น้าคาราบาว - แก๊งสามช่า (พ.ศ. 2558)
 ร่วมร้องและแต่งเพลง สิงห์ใหญ่ หัวใจสิงห์ - ร่วมกับ อัสนี โชติกุล  , พงษ์สิทธิ์ คำภีร์ (พ.ศ. 2559)
 ร่วมร้องเพลง สายควาย - ต้อย หมวกแดง (พ.ศ. 2560)
 ร่วมร้องเพลง ไม่จีรัง - F.HERO อัลบั้ม INTO THE NEW ERA (พ.ศ. 2562)
ร่วมร้องเพลง ตามตะวัน - หนุ่ม กะลา อัลบั้ม My Hero (พ.ศ. 2562)
ร่วมร้องเพลง JAZZADD - แจ๊ส ชวนชื่น (พ.ศ. 2564)
ร่วมร้องเพลง จิตร ภูมิศักติ์ - พงษ์สิทธิ์ คำภีร์ อัลบั้ม พระเจ้าหัวฟู (พ.ศ. 2564)
ร่วมร้องเพลง พิณ พนมไพร - พงษ์สิทธิ์ คำภีร์ อัลบั้ม พระเจ้าหัวฟู (พ.ศ. 2564)

 ผลงานเพลงพิเศษ 
 มะโหนก (ถึกควายทุย ภาค ๖) - จากกบฏทหารนอกราชการ (พ.ศ. 2528)
 ราชดำเนิน - จากเหตุการณ์พฤษภาทมิฬ (พ.ศ. 2535)
 ใครฆ่าประชาชน - จากเหตุการณ์พฤษภาทมิฬ (พ.ศ. 2535)
 ล้างบาง - จากเหตุการณ์พฤษภาทมิฬ (พ.ศ. 2535)
 กระบี่มื้อเดียว - จากเหตุการณ์พฤษภาทมิฬ (พ.ศ. 2535)
 ทะเลใจ - จากเหตุการณ์พฤษภาทมิฬ (พ.ศ. 2535)
 มาร์ชดอนเจดีย์เกมส์ - อัลบั้ม มหกรรมดอนเจดีย์ (พฤศจิกายน พ.ศ. 2537)
 สายธารบ้านบาง - อัลบั้ม ตุลาธาร (ตุลาคม พ.ศ. 2540) - จัดทำขึ้นเพื่อรำลึก 25 ปี 14 ตุลา
 หัวใจสะออน - อัลบั้ม เหมันต์สะออน (พ.ศ. 2541) - Cover เพลงของ อัสนี-วสันต์
 แม่ไม้มวยไทย - เพลงประกอบภาพยนตร์ องค์บาก (พ.ศ. 2546)
 โอมเพี้ยง - อัลบั้ม ประวัติศาสตร์ 12 ขุนพล ฅ.เพื่อชีวิต (พฤษภาคม พ.ศ. 2546)
 หัวใจทองคำ - อัลบั้ม หลวงตามหาบัว มหัศจรรย์มหาบุรุษผู้ยิ่งใหญ่ (พ.ศ. 2546) - จัดทำขึ้นเพื่อจารึกหลวงตาช่วยชาติ
 สายธารประชาธิปไตย - อัลบั้ม สืบสานประชาธิปไตย (พ.ศ. 2546)
ขวานไทยใจหนึ่งเดียว - เพลงพิเศษในโครงการ “สานใจไทย สู่ใจใต้” (ธันวาคม พ.ศ. 2547) - จัดทำขึ้นเพื่อปลุกจิตสำนึกให้คนไทยมีความรักสามัคคีเป็นอันหนึ่งอันเดียวกัน
 น้ำตาอันดามัน - อัลบั้ม ซับน้ำตาอันดามัน (มกราคม พ.ศ. 2548) - จัดทำขึ้นเพื่อช่วยเหลือผู้ประสบภัยพิบัติคลื่นยักษ์ สึนามิ 6 จังหวัดภาคใต้
 ทหารพระราชา - จากเหตุการณ์รัฐประหารในประเทศไทย (พ.ศ. 2549)
 เว้นวรรค - จากเหตุการณ์การขับไล่ ดร.ทักษิณ ชินวัตร (พ.ศ. 2549)
 คนโลภ - อัลบั้ม ประเทศไทย 2549 (เมษายน พ.ศ. 2549)
 ช้างชูไทย - อัลบั้ม คุณพระช่วยออร์เคสตรา (พ.ศ. 2549)
 ผู้ชนะสิบทิศ , บุเรงนองลั่นกลองรบ - อัลบั้ม ผู้ชนะสิบทิศ (กันยายน พ.ศ. 2549)
 ลดธงครึ่งเสา - จากเหตุการณ์สลายการชุมนุมหน้าอาคารรัฐสภา (พ.ศ. 2551)
 กะทะเดียวกัน, คนเดินดิน ร่วมกับ สุนารี ราชสีมา - อัลบั้ม 60 ปี พยัพ คำพันธุ์ (พ.ศ. 2551)
  ทเว็นตี้ เซ็นจูรี่ ตั๊ก (เพลงประกอบรายการ ชิงร้อยชิงล้าน 20 ปี ทเว็นตี้ เซ็นจูรี่ ตั๊ก)
 เพื่อประเทศไทย (พ.ศ. 2552)
 บางระจัน 2 - เพลงประกอบภาพยนตร์ บางระจัน 2 (พ.ศ. 2553) - ร่วมกับ บ่าววี
  คนไทยทิ้งแผ่นดิน - เพลงประกอบภาพยนตร์ คนไทยทิ้งแผ่นดิน (พ.ศ. 2553)
 ขอความสุขคืนกลับมา - เพื่อเป็นกำลังใจแก่ชาวไทยที่มีความรู้สึกทุกข์ จากการสูญเสียสถานที่สำคัญต่างๆ ในกรุงเทพมหานคร (พฤษภาคม พ.ศ. 2553)
 จากก้อนดิน สู่ก้อนบุญ - เพลงเทิดพระเกียรติ 98 พรรษา สมเด็จพระสังฆราช (สิงหาคม พ.ศ. 2554)
 ครองแผ่นดินโดยธรรม - เพื่อเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในโอกาสพระราชพิธีมหามงคลเฉลิมพระชนมพรรษา 7 รอบ 5 ธันวาคม 2554 (ธันวาคม พ.ศ. 2554)
น้ำใจไทย - จากเหตุการณ์มหาอุทกภัยในภาคกลางของไทย (พ.ศ. 2554)
ไทยแลนด์โอลิมปิก - เนื้อหาเกี่ยวกับการส่งแรงใจให้นักกีฬาไทยคว้าเหรียญทองในการแข่งขันกีฬาโอลิมปิกครั้งที่ 30 “ลอนดอนเกมส์ 2012” (กุมภาพันธ์ พ.ศ. 2555) - ร่วมกับ สุรชัย จันทิมาธร และ พงษ์สิทธิ์ คําภีร์
อยากได้อะไรทำไมไม่บอก - อัลบั้ม 7+1 (เจ็ดบวกหนึ่ง) (พฤษภาคม พ.ศ. 2556)
 คลื่นแห่งศรัทธา - แต่งให้กับ กรมสื่อสารอิเล็กทรอนิกส์ทหารอากาศ (พ.ศ. 2556)
 สิ้นกลิ่นดิน - อัลบั้ม ที่สุดของอิส อารีย์ (กรกฎาคม พ.ศ. 2556)
 นาวารัฐบุรุษ - จากเหตุการณ์รัฐประหารในประเทศไทย (พ.ศ. 2557)
 กนกพงศ์ - อัลบั้ม รำลึก กนกพงศ์ สงสมพันธุ์ (กุมภาพันธ์ พ.ศ. 2557)
 คิดถึงบ้าน - อัลบั้ม หนึ่งก้าว ๖๐ เพื่อนพ้องร้องเพลงพงษ์เทพ (กันยายน พ.ศ. 2557)
 เทพเจ้าด่านขุนทด - เพื่อถวายความอาลัยแด่การจากไป ของหลวงพ่อคูณ ปริสุทฺโธ (พ.ศ. 2558)
รักป่าน่าน - เพลงพิเศษในโครงการ รักป่าน่าน (พ.ศ. 2558)
 สิงห์ใหญ่ หัวใจสิงห์ (ชื่อเดิม - Bring it On) เพลงพิเศษจากคอนเสิร์ต สิงห์ใหญ่ หัวใจสิงห์ (สิงหาคม พ.ศ. 2559) - ร่วมกับ อัสนี โชติกุล  , พงษ์สิทธิ์ คำภีร์
 ใจสั่งมา - อัลบั้ม 20 ปี โลโซ เราและนาย (ตุลาคม พ.ศ. 2559)
 นายทองดีฟันขาว - เพลงประกอบภาพยนตร์ ทองดีฟันขาว (พ.ศ. 2560)
 พาหุยุทธ์ - เพลงประกอบโชว์ ONGBAK LIVE องค์บากไลฟ์ (พ.ศ. 2560)
 ดีขึ้นลุงพล - อัลบั้ม เอฟซีลุงพล (สิงหาคม พ.ศ. 2563) - จัดทำขึ้นเพื่อกล่าวขอขอบคุณลุงพล

 ผลงานเพลงเทิดพระเกียรติ  
 ทรงพระเจริญ ร่วมขับร้องกับ อัสนี วสันต์ โชติกุล เนื่องในโอกาสพระราชพิธีมหามงคลเฉลิมพระชนมพรรษา 80 พรรษา 5 ธันวาคม พ.ศ. 2550 (พฤศจิกายน พ.ศ. 2550)
 ผู้ปิดทองหลังพระ - เนื่องในโอกาสพระราชพิธีมหามงคลเฉลิมพระชนมพรรษา 7 รอบ 5 ธันวาคม 2554 ของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร (สิงหาคม พ.ศ. 2554)
 พ่อภูมิพล (Father Bhumibol) เพื่อแสดงความอาลัยต่อการสวรรคตของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร (เผยแพร่เมื่อ 14 ตุลาคม พ.ศ. 2559) 
 คืนสู่สวรรค์ (พฤศจิกายน พ.ศ. 2560)
 พระราชาโพธิสัตว์ (พฤศจิกายน พ.ศ. 2560)
 พ่อผู้เป็นนิรันดร์ (พฤศจิกายน พ.ศ. 2560)
 วันสุดท้ายของพ่อ (ธันวาคม พ.ศ. 2560)

 ซิงเกิ้ล 
 คงมาลัย (มกราคม พ.ศ. 2561)
 วิ่งบนถนน สะเทือนถึงหัวใจ (มกราคม พ.ศ. 2561)
 เช' 2018 (ตุลาคม พ.ศ. 2561)
 เช' 2018 (Spanish) (ตุลาคม พ.ศ. 2561)
มหัศจรรย์กัญชา (พฤษภาคม พ.ศ. 2562)
หลวงปู่รอด (พฤษภาคม พ.ศ. 2562)
เอาไงดีครับพี่ตู่ (กรกฏาคม พ.ศ. 2562)
กัญชาคอมมิชชั่น (Cannabis Commission) (สิงหาคม พ.ศ. 2562)
ยุบเถอะ เลิกเถอะ (ตุลาคม พ.ศ. 2562)
หนูกัญชา (พฤศจิกายน พ.ศ. 2562)
วัคซีนเพื่อคนไทย (มกราคม พ.ศ. 2563)
รวมใจไทยข้ามโควิด-19 (เมษายน พ.ศ. 2563)
ฮอลลีวูด (เมษายน พ.ศ. 2564)
กลับมารู้สึกตัว (พฤษภาคม พ.ศ. 2567)

 ผลงานเพลงที่กล่าวถึงศิลปินท่านอื่น ๆ 

 เพลง ไฟเพื่อชีวิต ร้องโดย มงคล อุทก (เป็นบทเพลงที่กล่าวถึงศิลปินเพื่อชีวิต โดยมีเนื้อร้องอยู่ท่อนหนึ่งที่กล่าวถึงชื่อของ น้าแอ๊ด เพลงนี้แต่งเนื้อร้องโดย พยัพ คำพันธุ์ และบรรจุอยู่ในอัลบั้ม "เสี่ยหำน้อย")
 เพลง คิง ออฟ ก็อป แด๊นซ์ ร้องโดย ไมเคิ่น ตั๋ง (เป็นบทเพลงที่กล่าวถึงศิลปินหลายคน โดยมีเนื้อร้องอยู่ท่อนหนึ่งที่กล่าวถึงชื่อของ แอ๊ด)

 คอนเสิร์ต 

คอนเสิร์ตเดี่ยว

 ชื่อคอนเสิร์ต  วันที่  สถานที่ ยืนยง โลกดนตรี  พ.ศ. 2532  สนามป่า ยืนยง 7 สีคอนเสิร์ต  พ.ศ. 2532 - 2533  สนามป่า ยืนยง โอภากุลและเพื่อน กระชับมิตร  30 ตุลาคม พ.ศ. 2548  หอประชุมใหญ่ มหาวิทยาลัยธรรมศาสตร์ เอ็กซ์คลูซีฟคอนเสิร์ต ทุ่งฝันตะวันรอน  24 กันยายน พ.ศ. 2549  หอประชุมปรีดีพนมยงค์ เอ็กซ์คลูซีฟคอนเสิร์ต คนกับเม้าท์  8 พฤษภาคม พ.ศ. 2553  โรงละครอักษราคิงพาวเวอร์ เอ็กซ์คลูซีฟคอนเสิร์ตวันวานไม่มีเขา วันนี้ไม่มีเรา  3 พฤศจิกายน พ.ศ. 2555  บ้านสวนเชียงใหม่ (บ้านของ แอ๊ด คาราบาว) จ.เชียงใหม่ จุดประกาย คอนเสิร์ต ซีรีส์ # 51 ตอน "วันวานไม่มีเขา วันนี้ไม่มีเรา  7 เมษายน พ.ศ. 2556  หอประชุมเล็ก ศูนย์วัฒนธรรมแห่งประเทศไทย Martin Experience Add Carabao Limited Edition  15 พฤศจิกายน พ.ศ. 2557  บางกอก ไทยแลนต์ ADD BAO Acoustic Concert  5 ตุลาคม พ.ศ. 2567  ธันเดอร์โดม เมืองทองธานี

คอนเสิร์ตรับเชิญ

 ชื่อคอนเสิร์ต  วันที่   สถานที่  หมายเหตุ บ้าหอบฟาง  20 เมษายน พ.ศ. 2529  หอประชุมใหญ่ มหาวิทยาลัยธรรมศาสตร์ ท่าพระจันทร์  คอนเสิร์ตของอัสนี วสันต์ร่วมร้องเพลง ไม่เป็นไร และ น้ำเอย น้ำใจ 15 ปี คาราวาน  28-29 ตุลาคม พ.ศ. 2532    คอนเสิร์ตของวงคาราวานร่วมร้องเพลง เดือนเพ็ญ ดิน น้ำ ลม ไฟ และ สานแสงทอง จากภูเขาสู่ทะเลลึก  4 สิงหาคม พ.ศ. 2533  M.88 Hall  คอนเสิร์ตของวงซูซูร่วมร้องเพลง สุรชัย 3 ช่า นูโว อินเลิฟ  16 ธันวาคม พ.ศ. 2544  อิมแพ็ค อารีน่า เมืองทองธานี  คอนเสิร์ตของวงนูโวร่วมร้องเพลง เป็นอย่างงี้ตั้งแต่เกิดเลย ให้พ่อและเพื่อน  2 พฤศจิกายน พ.ศ. 2545  หอประชุมประชาสัมพันธ์  คอนเสิร์ตของวงคาราวาน 37 ปี รุ่งฤดี แพ่งผ่องใส  พ.ศ. 2546  อิมแพ็ค อารีน่า เมืองทองธานี  คอนเสิร์ตของรุ่งฤดี แพ่งผ่องใสร่วมร้องเพลง ข้องจิต เอาความขมขื่นไปทิ้งแม่โขง คนไม่มีสิทธิ์ และ ทะเลใจ สินเจริญ เชิญแหลก  31 มีนาคม พ.ศ. 2550  หอประชุมใหญ่ มหาวิทยาลัยธรรมศาสตร์ (ท่าพระจันทร์)  คอนเสิร์ตของวง สินเจริญ บราเธอร์สร่วมร้องเพลง ปาฎิหาริย์ ร่ำไร คอนเสิร์ต  17 พฤศจิกายน พ.ศ. 2550  ราชมังคลากีฬาสถาน  คอนเสิร์ตของ อัสนี-วสันต์ร่วมร้องเพลง วณิพก ชีวิตสัมพันธ์ และ ทรงพระเจริญ Bodyslam Save My Life Concert  20 - 21 ตุลาคม พ.ศ. 2550  อินดอร์สเตเดี้ยมหัวหมาก  คอนเสิร์ตของวงบอดี้สแลมร่วมร้องเพลง ความเชื่อ และ รักต้องสู้ PARN Live in Concert  31 สิงหาคม พ.ศ. 2551  รอยัล พารากอน ฮอลล์  คอนเสิร์ตของปาน ธนพรร่วมร้องเพลง รักต้องสู้ ดอกไผ่บาน และ หนุ่มบาว สาวปาน ฮักเสี่ยว  22 พฤศจิกายน พ.ศ. 2551  หอประชุมใหญ่ มหาวิทยาลัยธรรมศาสตร์ (ท่าพระจันทร์)  คอนเสิร์ตของ พงษ์สิทธิ์ คำภีร์ร่วมร้องเพลง สุรชัยสามช่า และ ตลอดเวลา พันธุ์เล-๑๐๐๐โล...พรรลำ  22 สิงหาคม พ.ศ. 2552  หอประชุมใหญ่ มหาวิทยาลัยธรรมศาสตร์ (ท่าพระจันทร์)  คอนเสิร์ตของวง มาลีฮวนน่าร่วมร้องเพลง แสงจันทร์ หม่ำ On Stage ตอน หม่ำมองเครื่องบิน  15 - 17 พฤศจิกายน พ.ศ. 2552  ธันเดอร์โดม เมืองทองธานี  คอนเสิร์ตของ หม่ำ จ๊กมกร่วมร้องเพลง ทะเลใจ แคมป์ไฟดนตรี มาลีฮวนน่า ครั้งที่ 3  10 ธันวาคม พ.ศ. 2554  ไร่หุบกะพง ชะอำ เพชรบุรี  คอนเสิร์ตของ มาลีฮวนน่า อัสนี - วสันต์ SCB ให้เธอ  30 มกราคม พ.ศ. 2556  อิมแพ็ค อารีน่า เมืองทองธานี  คอนเสิร์ตของ อัสนี วสันต์ร่วมร้องเพลง ทะเลใจ' และ คนจนผู้ยิ่งใหญ่ เพลินจิต ย้อนวัน ย้อนวัย กับเพลงรักในใจของเรา  16 มีนาคม พ.ศ. 2556  อิมแพ็ค อารีน่า เมืองทองธานี  คอนเสิร์ตของ เจนนิเฟอร์ คิ้ม, ก้อง สหรัถ, เบน ชลาทิศ, ณัฐ ศักดาทร, โต๋ ศักดิ์สิทธิ์ร่วมร้องเพลง วณิพก คนล่าฝัน และ ทะเลใจ 40 ปี เสก โลโซ 40 แต่รู้สึกเหมือน 14  2 พฤศจิกายน พ.ศ. 2557  ราชมังคลากีฬาสถาน  คอนเสิร์ตของ เสกสรรค์ ศุขพิมายร่วมร้องเพลง อะไรก็ยอม และ เพื่อชีวิตติดล้อ GIVE ME 5 CONCERT RATE A  25 ตุลาคม พ.ศ. 2557  อิมแพ็ค อารีน่า เมืองทองธานี  ศิลปินรับเชิญของ เวียร์ ศุกลวัฒน์   ร่วมร้องเพลง คนจนผู้ยิ่งใหญ่ และ บัวลอย 30 ปี 3 ช่า รุ่นใหญ่ มีแต่โจ๊ะ  19 กันยายน พ.ศ. 2558  Voice Space (Voice TV)  คอนเสิร์ตของ พงษ์เทพ กระโดนชำนาญ   ร่วมร้องเพลง วณิพก ราชาเงินผ่อน คนจนผู้ยิ่งใหญ่ และ คนล่าฝัน Magic moment เพลงรักของดี้ ดนตรีของแต๋ง  6 พฤษภาคม พ.ศ. 2560  ศูนย์การประชุมแห่งชาติสิริกิติ์  คอนเสิร์ตของวง เฉลียง   ร่วมร้องเพลง แพ้ใจ และ ผู้ปิดทองหลังพระ Sing For Child โครงการพี่ร้องน้องยิ้ม ปี 3  19 สิงหาคม พ.ศ. 2561  ศูนย์การค้าสเปลล์ แอท ฟิวเจอร์พาร์ค  คอนเสิร์ตของ หนุ่ม กะลา UNBREAKABLE  12 ตุลาคม พ.ศ. 2561  ไบเทค บางนา ฮอลล์ 105  คอนเสิร์ตของวง ไทยเทเนี่ยม   ร่วมร้องเพลง สุดขอบฟ้า My Name is Num Kala Concert First Impact Concert  17 - 18 กันยายน พ.ศ. 2565  อิมแพ็ค อารีน่า เมืองทองธานี  คอนเสิร์ตของ หนุ่ม กะลา   ร่วมร้องเพลง วณิพก ราชาเงินผ่อน คนล่าฝัน บัวลอย ตามตะวัน 35 ปี คำภีร์ ถึงเพื่อน  18 กุมภาพันธ์ พ.ศ. 2566  อิมแพ็ค อารีน่า เมืองทองธานี  คอนเสิร์ตของ พงษ์สิทธิ์ คำภีร์   ร่วมร้องเพลง วณิพก ยอดชาย 75 บริบูรณ์ สุรชัย จันทิมาธร  7 พฤษภาคม พ.ศ. 2566  ศูนย์วัฒนธรรมแห่งประเทศไทย หอประชุมใหญ่  คอนเสิร์ตของ หงา คาราวาน   ร่วมร้องเพลง อานนท์ หลวงพ่อคูณ สุรชัย 3 ช่า

 คอนเสิร์ตร่วมกับศิลปินคนอื่น 

 ชื่อคอนเสิร์ต  วันที่  สถานที่ 7 สีคอนเสิร์ต ปีใหม่ 2534  29 ธันวาคม พ.ศ. 2533  สนามป่า ลำตะคอง มหกรรมดนตรีเพื่อชีวิต ครั้งประวัติศาสตร์  16 มีนาคม พ.ศ. 2537  หลังศูนย์วัฒนธรรม อำเภอสูงเนิน นครราชสีมา รวมนํ้าใจศิลปินเพื่อชีวิต แต่มิตร ประเสริฐ จันดำ  22 กันยายน พ.ศ. 2538  ศูนย์วัฒนธรรมรามกำแหง ดิน น้ำ ลม ไฟ  3 ธันวาคม พ.ศ. 2538  เขาใหญ่ เชิดชู... ครูเพลง ป.ชื่นประโยชน์  6 กรกฎาคม พ.ศ. 2539  หอประชุมใหญ่ศูนย์วัฒนธรรม แห่งประเทศไทย สืบภู สืบไพร สืบใจ  3 กันยายน พ.ศ. 2539  โรงละครอักษราคิงพาวเวอร์ 3 ตำนานเพื่อชีวิต  26 กันยายน พ.ศ. 2541  ศูนย์การประชุมแห่งชาติสิริกิดิ์ ด้วยพลังและกำลังใจ เพื่อโลกใบเดียวกัน  10 - 16 มกราคม พ.ศ. 2542  FESPIC Games Bangkok 99 10 ฅนดนตรี 10 ปี สืบ นาคะเสถียร  3 กันยายน พ.ศ. 2543  หอประชุมใหญ่มหาวิทยาลัยธรรมศาสตร์ (ท่าพระจันทร์) The Duet เพื่อชีวิต of Love  22 พฤศจิกายน พ.ศ. 2546  หอประชุมใหญ่ มหาวิทยาลัยธรรมศาสตร์ (ท่าพระจันทร์) หุบเขาฝนโปรยไพร 1  24-25 กุมภาพันธ์ พ.ศ. 2550  นครศรีธรรมราช เพื่อนพ้องน้องพี่เพื่อชีวิต  20 พฤษภาคม พ.ศ. 2550  โรงเบียร์เยอรมัน 2 กรุงเทพมหานคร มหกรรมดนตรีเพื่อธรรมชาติและชีวิต ครั้งที่ 12  12 ธันวาคม พ.ศ. 2551  บริเวณ กม.22 ทางขี้นเขาใหญ่ด้านปานช่อง ตรงข้ามเขาใหญ่ คาวบอยซิตี้ หลอมรวมใจรักสามัคคี  12 ธันวาคม พ.ศ. 2552  เขื่อนป่าสักชลสิทธิ์ 20 ปี สืบ นาคะเสถียร  19 กันยายน พ.ศ. 2553  หอประชุมใหญ่มหาวิทยาลัยธรรมศาสตร์ ท่าพระจันทร์ First Live Concert  29 พฤศจิกายน พ.ศ. 2553  ธันเดอร์โดม เมืองทองธานี รำลึก แดง อินโดจีน  24 มกราคม พ.ศ. 2556  วัดคู้บอน มหกรรมดนตรี ทุ่งกรุงเฟส ครั้งที่ 2  11 พฤษภาคม พ.ศ. 2557  ศาลาเฉลิมกรุง รวมน้ำใจด้านภัยหนาว  27 พฤศจิกายน พ.ศ. 2557  สถานีวิทยุกระจายเสียงประเทศไทย ถนนวิภาวดีรังสิต งานวันไม้เท้าขาวสากล  16 ตุลาคม พ.ศ. 2558  สมาคมคนตาบอดแห่งประเทศไทย เตรียมจัดขึ้นบริเวณด้านหน้าหอศิลปวัฒนธรรมแห่งกรุงเทพมหานคร Love & Hurt : Super Rock Ballads  30 เมษายน พ.ศ. 2559  หอประชุมวายุภักษ์ โรงแรมเซ็นทราศูนย์ราชการและคอนเวนชันเซ็นเตอร์ แจ้งวัฒนะ 12 สิงหา มหาราชินี เทิดพระเกียรติ 84 พรรษา  5 - 14 สิงหาคม พ.ศ. 2559  เซ็นทรัลพลาซา พระราม 2 The Duet เพื่อชีวิต Concert  23 มกราคม พ.ศ. 2560  ไบเทค บางนา รำลึก มงคล อุทก  22 กันยายน พ.ศ. 2561  วัดปากน้ำ ถ.พิบูลย์สงคราม อ.เมือง จ.นนทบุรี วิสุทธ Cowboy Night Party  5 เมษายน พ.ศ. 2562  บริเวณสนามหน้าโรงเรียนวิสุทธรังษี รักเพลง รักแผ่นดิน 12  20 สิงหาคม พ.ศ. 2562  ศูนย์วัฒนธรรมแห่งประเทศไทย คิดถึงหว่อง  14 กันยายน พ.ศ. 2562  บ้านทุ่งนํ้ารีสอร์ท จ.สมุทรสาคร คิดถึงพ่อ สานต่องานสังคมสงเคราะห์  9 ธันวาคม พ.ศ. 2564  บ้านทุ่งนํ้ารีสอร์ท จ.สมุทรสาคร รำลึก แดง คาราวาน  22 ธันวาคม พ.ศ. 2564  วัดคู้บอน เขตคลองสามวา กรุงเทพมหานคร หนึ่งใจ…ช่วยเหลือผู้ประสบภัย  25 ตุลาคม พ.ศ. 2565  โรงเบียร์เยอรมันตะวันแดง หนึ่งใจช่วยเหลือผู้ประสบภัย  6 พฤศจิกายน พ.ศ. 2566  โรงเบียร์เยอรมันตะวันแดง รับลมหนาว ฮักน่าน  25 ตุลาคม พ.ศ. 2567  ยอดเขวลานแดนพนาปัว อ.ปัว จ.น่าน

 ละครโทรทัศน์ 
 นายขนมต้ม ช่อง 7 (พ.ศ. 2539) รับบท นายจัน
 ซีรี่สืซีไรท์ เขี้ยวเสือไฟ ช่อง 9 อ.ส.ม.ท. (พ.ศ. 2544) รับบท เขี้ยวเสือไฟ
 ลูกผู้ชายหัวใจเพชร ช่อง 7 (พ.ศ. 2545) รับบท นพ
 กษัตริยา ททบ. 5 (พ.ศ. 2546) รับบท ขุนเมือง
 มหาราชกู้แผ่นดิน ททบ. 5 (พ.ศ. 2546) รับบท ขุนเมือง
 ท้าลิขิต ไอทีวี (พ.ศ. 2547)
 เพื่อนรักเพื่อนร้าย ช่อง 7 (พ.ศ. 2549) 
 รักบ้านเรา ช่อง 9 (พ.ศ. 2551) รับบท แอ็ด คาราบาว (รับเชิญ)
 ชุมชนคนรักดี ช่อง 7 (พ.ศ. 2551) (รับเชิญ)
 เธอคือพรหมลิขิต ช่องวัน 31 รับบท ผู้สูงอายุ (รับเชิญ)

 ผลงานภาพยนตร์ 
 สวรรค์บ้านนา (พ.ศ. 2526) รับบท ถึก
 ปล. ผมรักคุณ (พ.ศ. 2527) รับบท แอ๊ด คาราบาว (รับเชิญ)
 เสียงเพลงแห่งเสรีภาพ (พ.ศ. 2528) รับบท แอ๊ด คาราบาว
 คนเลี้ยงช้าง (พ.ศ. 2533) รับบท นักอนุรักษ์ 1
 เพชรพระอุมา (พ.ศ. 2533) รับบท พรานจัน
 พรางชมพู กะเทยประจัญบาน (พ.ศ. 2545) รับบท ปางโหลง
 ว้อ หมาบ้ามหาสนุก (ดารารับเชิญ) (พ.ศ. 2551) รับบท สัตวแพทย์
บุญชู ไอ-เลิฟ-สระ-อู (พ.ศ. 2551) รับบท นักร้องพเนจร
 สาระแน ห้าวเป้ง!! (พ.ศ. 2552) รับบท แอ๊ด คาราบาว
 คนไททิ้งแผ่นดิน (พ.ศ. 2553) รับบท บุญปัน
 หลวงพี่เท่ง 3 รุ่นฮาเขย่าโลก (พ.ศ. 2553) รับบท หัวหน้าแก๊งค์ช็อปเปอร์
 ยังบาว (พ.ศ. 2556) รับบท แอ๊ด คาราบาว
 ส่ม ภัค เสี่ยน (พ.ศ. 2560) รับบท แอ๊ด คาราบาว
The Protect บอดี้การ์ดหน้าหัก (พ.ศ. 2562) รับบท แอ๊ด คาราบาว

 พิธีกร 
 สำรวจธรรมชาติ On The World (ช่อง 5)
 ตัวจริงชัดเจน (ไอทีวี)
 ออนไลน์ 
 พ.ศ. 2564 : ล้อมวงเล่า EP.1 ทางช่อง YouTuber:Carabao Official
 พ.ศ. 2564 : ล้อมวงเล่า EP.2 ทางช่อง YouTuber:Carabao Official

 หนังสือ 

 รวมเพลงเพื่อชีวิต ครบรอบ 2 ทศวรรษ
 THE GUITAR รวมเทปเพลงดัง ชุด 10
 รวมเพลงเพื่อชีวิต เล่มหนา
 โน้ตคีย์บอร์ด สเปเชียล
 THE GUITAR รวมเทปเพลงดัง Vol.11
 รวมเพลงเพื่อชีวิต ปกแดง
 The Piano Vol.9
 เพลงเพื่อชีวิต

 รางวัล 
 สีสันอะวอร์ดส์ ครั้งที่ 3 ประจำปี พ.ศ. 2533 ศิลปินชายเดี่ยวยอดเยี่ยม, อัลบั้มยอดเยี่ยม จากอัลบั้ม "โนพลอมแพลม"
 สีสันอะวอร์ดส์ ครั้งที่ 5 ประจำปี พ.ศ. 2535 เพลงยอดเยี่ยม จากเพลง "ทะเลใจ"
 สีสันอะวอร์ดส์ ครั้งที่ 19 ประจำปี พ.ศ. 2549 เพลงยอดเยี่ยม จากเพลง "สมภารเซ้งโบสถ์"

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๕๗ , เล่ม ๑๓๒ ตอนที่ ๑ ข หน้า ๙๙, ๙ มกราคม ๒๕๕๘

 ดูเพิ่ม 
 คาราบาว

 อ้างอิง 

 แหล่งข้อมูลอื่น 

 หนังสือ ก้าวแรกของชีวิต ก้าวที่ สองคนดนตรี แอ๊ด คาราบาว สำนักพิมพ์ มิ่งมิตร
 ฟังเพลงราชาสามช่า 
 แฟนเพจอย่างเป็นทางการของวงคาราบาว

หมวดหมู่:บุคคลจากอำเภอเดิมบางนางบวช
หมวดหมู่:ชาวไทยเชื้อสายแต้จิ๋ว
หมวดหมู่:บุคคลฝาแฝดจากประเทศไทย
หมวดหมู่:พุทธศาสนิกชนชาวไทย
หมวดหมู่:สถาปนิกชาวไทย
หมวดหมู่:นักร้องชายชาวไทย
หมวดหมู่:นักร้องจากจังหวัดสุพรรณบุรี
หมวดหมู่:นักกีตาร์ชาวไทย
หมวดหมู่:นักดนตรีเพื่อชีวิต
หมวดหมู่:นักดนตรีจากจังหวัดสุพรรณบุรี
หมวดหมู่:นักร้องนักแต่งเพลงชาวไทย
หมวดหมู่:โปรดิวเซอร์เพลงชาวไทย
หมวดหมู่:คาราบาว
หมวดหมู่:ศิลปินแห่งชาติสาขาศิลปะการแสดง
หมวดหมู่:พิธีกรชาวไทย
หมวดหมู่:ยูทูบเบอร์ชาวไทย
หมวดหมู่:นักเคลื่อนไหวชาวไทย
หมวดหมู่:บุคคลที่เกี่ยวข้องกับเหตุการณ์ 14 ตุลา
หมวดหมู่:บุคคลที่เกี่ยวข้องกับเหตุการณ์พฤษภาทมิฬ
หมวดหมู่:บุคคลจากโรงเรียนกรรณสูตศึกษาลัย
หมวดหมู่:บุคคลจากมหาวิทยาลัยเทคโนโลยีราชมงคลตะวันออก
หมวดหมู่:ผู้ได้รับปริญญากิตติมศักดิ์จากมหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ จ.ภ.